ΓΡΑΠΤΗ ΕΡΩΤΗΣΗ E-2361/99

υποβολή: Theresa Villiers (PPE-DE) προς την Επιτροπή

(13 Δεκεμβρίου 1999)

Θέμα: Οδηγία 96/29/Ευρατόμ του Συμβουλίου

1. Σχετικά με την οδηγία 96/29/Ευρατόμ(1) του Συμβουλίου, η οποία επιτρέπει την παρουσία χαμηλής ακτινοβολίας σε ορισμένα προϊόντα,πάρχει τρόπος με τον οποίον οι καταναλωτές και/ή οι επιχειρήσεις μπορούν να εξακριβώνουν ποία προϊόντα είναι άνευ ακτινοβολίας και ποία δεν είναι; Πώς ορίζει η Επιτροπή ποία προϊόντα είναι άνευ ακτινοβολίας;

2. Σχετικά με την οδηγία 96/29/Ευρατόμ του Συμβουλίου, η οποία επιτρέπει την παρουσία χαμηλής ακτινοβολίας σε ορισμένα προϊόντα, αναμένει η Επιτροπή τυχόν προβλήματα ως εκ των διαφορετικών προτύπων

που εφαρμόζει έκαστο κράτος μέλος στην κανονιστική ρύθμιση προϊόντων που εκπέμπουν χαμηλή ακτινοβολία, επί παραδείγματι σε σχέση με την εισαγωγή αποβλήτων, εξαρτημάτων και τελειοποιημένων προϊόντων" με τις απορρίψεις στην ατμόσφαιρα ή σε διασυνοριακέςδάτινες οδούς" με την εισαγωγή κρέατος και ζώντων ζώων από κράτη του εξωτερικού τα πρότυπα των οποίων είναι ολιγότερο αυστηρά από εκείνα της ΕΕ;

(1) ΕΕ L 159 της 29.6.1996, σελ. 1.

Απάντηση της κας Wallstrm εξ ονόματος της Επιτροπής

(17 Ιανουαρίου 2000)

Η οδηγία 96/29/Ευρατόμ του Συμβουλίου, της 13ης Μαΐου 1996, καθιερώνει τα βασικά πρότυπα ασφαλείας για την προστασία τηςγείας των εργαζομένων και του ευρέος κοινού από κινδύνους που προκύπτουν από την ιονίζουσα ακτινοβολία. Η οδηγία πρέπει να ενσωματωθεί στην εθνική νομοθεσία έως τον Μάϊο του 2000. Αντικαθιστά τα προηγούμενα πρότυπα που ορίζονται στην οδηγία 80/836/Ευρατόμ του Συμβουλίου, όπως τροποποιήθηκε από την οδηγία 84/467/Ευρατόμ(1). Δεδομένου ότι τα πρώτα πρότυπα εισήχθησαν το 1959, ψηφίστηκαν σε τακτά διαστήματα αναθεωρήσεις, προκειμένου να ληφθείπόψη η εξέλιξη των γνώσεων όσον αφορά τις επιπτώσεις της ιονίζουσας ακτινοβολίας, καθώς και η πείρα που αποκτήθηκε στην πράξη σχετικά με την προστασία από την ακτινοβολία.

Η νέα οδηγία αντιμετωπίζει το θέμα των χαμηλότατων επιπέδων ραδιενέργειας στα καταναλωτικά αγαθά με έναν πιο συνεπή και περιοριστικό τρόπο απ’ ό,τι προηγουμένως. Οι τιμές εξαίρεσης, κάτω από τις οποίες δεν χρειάζεται να αναφέρονται οι πηγές, είναι εν γένει χαμηλότερες από πριν. Αυτό εγγυάται την ελεύθερη κυκλοφορία των εν λόγω αγαθών. Η πιθανή έκθεση του πληθυσμού σε ίχνηπολειμμάτων ραδιενέργειας θεωρείται αμελητέα.

Τα βασικά πρότυπα ασφαλείας διασφαλίζουν την ομοιόμορφη μεταφορά των τιμών εξαίρεσης στη νομοθεσία των κρατών μελών. Για την ελευθέρωσηλικών τα οποία μπορούν να επαναχρησιμοποιηθούν ή να ανακυκλωθούν, η νέα οδηγία θέτει τη βάση για την καθιέρωση των επιπέδων που επιτρέπουν την ελεύθερη κυκλοφορία. Τα εν λόγω επίπεδα ορίζονται από τα κράτη μέλη, λαμβάνονταςπόψη τις κοινοτικές κατευθυντήριες γραμμές.

Όσον αφορά τις εκχύσεις λυμάτων στον αέρα ή σε πλωτές οδούς, εναπόκειται στα κράτη μέλη να καθορίσουν τα όρια των απορρίψεων, τηρώντας ταυτόχρονα την οριακή δόση ανά κάτοικο. Εντούτοις, βάσει του άρθρου 37 της συνθήκης Ευρατόμ, τα κράτη μέληποβάλλουν στην Επιτροπή γενικά στοιχεία για κάθε σχέδιο διάθεσης ραδιενεργών αποβλήτων και η Επιτροπή γνωμοδοτεί εάν αυτό δύναται να επηρεάσει το περιβάλλον άλλων κρατών μελών.

Σε σχέση με τα τρόφιμα, ο κανονισμός ΕΟΚ αριθ. 737/90 του Συμβουλίου, της 22 Μαΐου 1990, σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ(2) καθορίζει τα μέγιστα επιτρεπόμενα επίπεδα ραδιενέργειας για τις εισαγωγές από τρίτες χώρες. Η συμμόρφωση με τα εν λόγω επίπεδα διασφαλίζεται από τα κράτη μέλη.

(1) ΕΕ L 265 της 5.10.1984.

(2) ΕΕ L 82 της 29.3.1990.